
Parlamentul  României

Camera  Deputaţilor

Comisia pentru industrii si servicii

Bucureşti 27.02.2013                                                                                                                                                                                 23/48/2013
AVIZ

asupra proiectului de Lege pentru aprobarea Ordonanţei Guvernului 

nr. 17/2012 privind reglementarea unor măsuri fiscal bugetare

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată spre dezbatere şi avizare cu proiectul de Lege pentru aprobarea Ordonanţei Guvernului nr. 17/2012 privind reglementarea unor măsuri fiscal bugetare, transmis cu adresa nr. PL.x 38 din 18 februarie 2013 şi înregistrată la comisie cu nr.23/48 din 19 februarie 2013.

Senatul în calitate de primă Cameră sesizată, a adoptat proiectul de lege  în şedinţa din 11 februarie 2013, cu respectarea prevederilor articolului 76 alineatul (2) din Constituţia României, republicată.


Proiectul de ordonanţă are ca obiect reglementarea unor măsuri fiscal – bugetare, în sensul îmbunătăţirii cadrului legal existent, intervenindu-se     asupra mai multor acte normative.
           Consiliul Legislativ a avizat favorabil propunerea legislativă, cu unele observaţii şi propuneri, conform avizului transmis comisiei cu adresa nr. 664/23.08.2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  26.02.2013.                                                                                                

           În urma dezbaterilor, membrii comisiei au hotărât, cu majoritate de voturi, să avizeze favorabil proiectul de Lege pentru aprobarea Ordonanţei Guvernului nr. 17/2012 privind reglementarea unor măsuri fiscal bugetare.
În raport de obiectul şi conţinutul său, proiectul de lege face parte din categoria legilor ordinare.
Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
PREŞEDINTE,

Iulian Iancu

            Consilier parlamentar.


  Viorica Petraşcu

